ඉන්පසු ඒ උයනෙහිම අභිෂේක මණ්ඩපයක් තනවා කුමරිය සර්වාලංකාරයෙන් සරසා කුමරුන් හට සරණ පාවා දී රාජාභිෂේකයද කරවා රාජාභිෂේකයෙන් පසු කුමරුට හැඳීමට ලක්ෂයක් වටිනා සළුවක් දුන්නේය.එකල්හි කුමරු ""මේ කුමක්දැයි"" ඇසීය. ""දේවයන් වහන්ස, හැඳීමට සළුවකි""යි කීහ. ""මේ සළුව රළුය. මීට වඩා සියුම් වූ සළුවක් නැත්දැයි"" රජු විමසීය. ""දේවයන් වහන්ස මේ මිනිස් ලොව නම් මීට වඩ සියුම් වූ සළු නැතැ""යි කීහ. ""නුඹලාගේ රජු හැන්දේ මෙවැනි සළුදැයි"" කුමරු විමසීය. ""එසේය දේවයිනි"" ඇමතියෝ පිළිතුරු දුන්හ.